आम आदमी पार्टी के सदस्यों ने किया रसोई गैस की कीमत बढ़ने का विरोध
मुरैना | आम आदमी पार्टी ने शुक्रवार को रसोई गैस की कीमतें एक बार फिर से बढ़ाए जाने का विरोध किया। विरोध के रूप में आप कार्यकर्ताओं ने बैरियर क्षेत्र में एकत्रित होकर प्रदर्शन किया। यहां पार्टी के राजकिशोर शर्मा ने कहा कि केंद्र सरकार ने एक साल में तीन बार रसोई गैस की कीमतें बढ़ा दीं। इस बार 86 रुपए कीमत बढ़ाई है। जो मध्यप्रदेश में टैक्स जोड़कर 92 रुपए की बढ़ोत्तरी मौजूदा रेट में हो जाएगी। इससे लोग अत्यधिक प्रभावित होंगे। प्रदर्शन में पार्टी के जिला मीडिया प्रभारी प्रवीण श्रीवास्तव, गोपाल सिंघल, गिरीश पाराशर, ओमप्रकाश डंडोतिया, संध्या गर्ग आदि शामिल रहे।
hin_Deva hin_Deva